Virðisaukaskattur : hvaða áhrif hefði innleiðing á Evróputilskipun í virðisaukaskatti á undanþáguákvæði virðisaukaskattslaga
Meginreglan er sú að öll sala á vöru og þjónustu er virðisaukaskattskyld, nema það sé sérstaklega undanþegið. Á meðan haldið hefur verið fast í tilteknar undanþágur hefur annað þróast og verið ýmist virðisaukaskattskylt eða undanþegið virðisaukaskatti. Þegar um er að ræða starfsemi sem ekki er virðisaukaskattskyld stendur hún alveg utan við virðisaukaskattkerfið. Nauðsynlegt hefur verið er að vanda löggjöfina til að raska ekki samkeppni í hinu alþjóðlega samhengi. Þegar undanþáguákvæði laga nr. 50/1988 um virðisaukaskatt eru borin saman við Evróputilskipun nr. 112/20096 er ljóst að virðisaukaskattslögin eru heldur rýr í samanburðinum. Liggur því fyrir að töluverðra breytinga væri að vænta á lagaumhverfi innanlands, sérstaklega á sviði virðisaukaskatts færi svo að Ísland gerðist aðili að Evrópusambandinu. Einnig þarf að hafa í huga að þegar aðild kemur til greina er um að ræða samningsatriði um hvern kafla fyrir sig, þ.m.t. skattamál, við hvert land fyrir sig sem hyggst á inngöngu í Evrópusambandið. Þannig að þrátt fyrir að reglur Evrópusambandsins kveði á um að tiltekin starfsemi ætti allajafna að vera undanþegin virðisaukaskatti samkvæmt tilskipun nr. 112/2006 þá hafa verið gerðar undantekningar á því til einstakra landa.
Skattar, Virðisaukaskattur, Evrópusamningurinn, Meistaraprófsritgerðir
Networked Digital Library of Theses and Dissertations